Diari Oficial de la Generalitat Valenciana


Sumari del DOGV 9804, del 07-03-2024 (2024/2076)

RESOLUCIÓ d'1 de març de 2024, del director general de l'Institut Valencià de Cultura, sobre delegació de competències.
-----------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2076


Data del document
:   01-03-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ d'1 de març de 2024, del director general de l'Institut Valencià de Cultura, sobre delegació de competències. [2024/2076]  
  
El Decret 5/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Cultura (d'ara en avant IVC), disposa en l'apartat tercer de l'article 8 que la Direcció General podrà delegar, amb caràcter permanent o temporal, determinades atribucions, de la qual cosa informarà al Consell de Direcció.  
Fent ús d'esta possibilitat i tenint en compte l'estructura organitzativa prevista en l'esmentat decret, és convenient realitzar una delegació de competències de la persona titular de la Direcció General de l'IVC que assegure la continuïtat en la gestió ordinària dels assumptes, i una major especialització que coadjuve en la consecució d'una major eficàcia i agilitat en la tramitació.  
Per tot l'anterior, i de conformitat amb el que establixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les facultats previstes en el Reglament d'organització i funcionament de l'entitat, resolc:  
  
Primer  
Es deleguen en les persones titulars de les direccions adjuntes dins del seu àmbit funcional les atribucions corresponents a la Direcció General en matèria de:  
1. La direcció i gestió ordinària de l'entitat corresponents al seu àmbit funcional.  
2. L'execució dels acords del Consell de Direcció que es corresponguen amb activitats relacionades amb les funcions que són assignades a cada direcció adjunta en el Reglament d'organització i funcionament de l'IVC.  
3. La gestió econòmica i financera i el control tècnic i administratiu dels servicis i assumptes corresponents al seu àmbit funcional.  
Expressament, s'inclouen en esta delegació els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la gestió de les transferències corrents i de capital dels seus àmbits funcionals, incloent tant els derivats de les corresponents convocatòries d'ajudes, com els relatius als pagaments extrapressupostaris que es deriven de la tramitació de les transferències esmentades.  
  
4. Els assumptes no compresos en els apartats anteriors que excedisquen de l'àmbit competencial d'una direcció adjunta hauran de ser firmats o autoritzats per dos qualssevol dels titulars de les direccions adjuntes, actuant de mode successiu segons un torn rotatori establit per estes o, si no és possible, en l'orde establit respecte de les direccions adjuntes en l'apartat primer de l'article 10 del Decret 5/2013 anteriorment esmentat.  
  
Segon  
Es deleguen en la persona titular de la Subdirecció General de Gestió les següents atribucions:  
1. La proposta al Consell de Direcció dels criteris que han de regir el desenvolupament dels processos selectius derivats de l'oferta d'ocupació pública de personal laboral propi de l'ens, de conformitat amb el que establix la Llei 4/2021, de 16 d'abril, de funció pública valenciana, i la resta de normativa d'aplicació.  
2. L'execució dels processos selectius derivats de l'oferta d'ocupació pública.  
3. L'elaboració de l'RPT per a la seua aprovació pel Consell de Direcció.  
  
Tercer  
1. Esta delegació de competències podrà ser revocada en qualsevol moment per l'òrgan delegant, de conformitat amb el que es disposa en l'article 9.6 de la Llei 40/2015, d'1 d'octubre, de règim jurídic del sector públic.  
2. La delegació de competències que s'efectua a través de la present resolució s'entén sense perjuí que en qualsevol moment la persona titular de la Direcció General de l'IVC puga reclamar el coneixement i la resolució de tots els assumptes que estime oportuns, en els termes establits en l'article 10 de la Llei 40/2015, d'1 d'octubre, de règim jurídic del sector públic.  
  
Quart  
Les resolucions o actes administratius que s'adopten en virtut d'esta delegació indicaran expressament esta circumstància i es consideraran dictats per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Quint  
Les propostes de contractació i dels actes de contingut econòmic que es deleguen podran ser formulades pels caps de les unitats administratives gestores dels expedients respectius.  
  
Sext   
La present resolució de delegació produirà efectes a partir de l'endemà de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, les persones interessades podran interposar un recurs contenciós administratiu, en el termini de dos mesos, a comptar de l'endemà de ser publicat, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant este mateix òrgan, en el termini d'un mes, computat en els termes ja indicats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que les persones interessades puguen interposar qualsevol altre que estimen procedent.  
  
València, 1 de març de 2024.- El director general de l'IVC: Abelardo Guarinós Viñoles.